CELEX: C2005/217/100
Language: da
Date: 2005-09-03 00:00:00
Title: Sag T-233/05: Sag anlagt den 23. juni 2005 af Nomura Principal Investment Plc og Nomura International Plc mod Kommissionen for De Europæiske Fællesskaber

3.9.2005   
            
            
               DA
            
            
               Den Europæiske Unions Tidende
            
            
               C 217/46
            
         Sag anlagt den 23. juni 2005 af Nomura Principal Investment Plc og Nomura International Plc mod Kommissionen for De Europæiske Fællesskaber
   (Sag T-233/05)
   (2005/C 217/100)
   Processprog: engelsk
   Ved De Europæiske Fællesskabers Ret i Første Instans er der den 23. juni 2005 anlagt sag mod Kommissionen for De Europæiske Fællesskaber af Nomura Principal Investment Plc og Nomura International Plc, London (Det Forenede Kongerige), ved lawyers C.-D. Ehlermann, F. Louis, A. Vallery og G. Axel Gutermuth.
   Sagsøgerne har nedlagt følgende påstande:
   
               —
            
            
               Kommissionens beslutning D(2005)3507 af 13. april 2005 annulleres i sin helhed
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   I den anfægtede beslutning har Kommissionen stadfæstet sin afgørelse om at nægte sagsøgerne aktindsigt i kopier af en ikke-fortrolig version af alle de dokumenter, som blev indsamlet under de procedurer og undersøgelser, der førte til udstedelse af Kommissionens beslutning af 14. juli 2004 i statsstøttesag nr. CZ 46/2003 — Den Tjekkiske Republik — Investicní a postovní banka, a.s. (IPB)/Ceskoslovenská obchodní banka, a.s. (CSOB).
   Sagsøgerne har gjort gældende, at Kommissionen med urette anvendte undtagelsen i artikel 4, stk. 2, tredje led, i forordning nr. 1049/2001 (1) på alle de omhandlede dokumenter, og at Kommissionen bl.a. undlod at foretage en individuel vurdering af dokumenternes indhold.
   For så vidt angår dokumenterne fra de tjekkiske myndigheder samt Kommissionens interne dokumenter har sagsøgerne anført, at Kommissionen anvendte undtagelserne i forordningens artikel 4, stk. 3, andet afsnit, og artikel 4, stk. 5, ukorrekt.
   Endvidere har sagsøgerne anført, at Kommissionen begik en fejl, idet den nægtede at give delvis aktindsigt i de ønskede dokumenter i henhold til forordningens artikel 4, stk. 6, og at Kommissionen ikke gav en tilstrækkelig begrundelse i overensstemmelse med artikel 253 EF.
   Endelig er sagsøgerne af den opfattelse, at undtagelserne i forordningens artikel 4, stk. 2, tredje led, og artikel 4, stk. 3, andet afsnit, ikke bør finde anvendelse, og at der bør meddeles aktindsigt i dokumenterne af hensyn til den mere tungtvejende offentlige interesse i at beskytte Den Europæiske Unions statsstøtte- og udvidelsespolitik.
   
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).